CELEX: 62018CN0059
Language: da
Date: 2018-01-30 00:00:00
Title: Sag C-59/18: Sag anlagt den 30. januar 2018 — Den Italienske Republik mod Rådet for Den Europæiske Union

12.3.2018   
            
            
               DA
            
            
               Den Europæiske Unions Tidende
            
            
               C 94/15
            
         Sag anlagt den 30. januar 2018 — Den Italienske Republik mod Rådet for Den Europæiske Union
   (Sag C-59/18)
   (2018/C 094/18)
   Processprog: italiensk
   
      Parter
   
   
      Sagsøger: Den Italienske Republik (ved G. Palmieri, som befuldmægtiget, og avvocati dello Stato S. Fiorentino og C. Colelli)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Afgørelse vedtaget i tilknytning til samlingen i Rådet for Den Europæiske Union af 20. november 2017 — 14559/17 i rådssammensætningen Rådet for Almindelige Anliggender, offentliggjort ved en pressemeddelelse indeholdende referatet (Outcome of the Council Meeting (3579th Council meeting)) annulleres, for så vidt som den udpeger Amsterdam som det nye hjemsted for Det Europæiske Lægemiddelagentur, og det fastslås følgelig, at det nye hjemsted skal tildeles byen Milano.
            
         
      Søgsmålsgrunde og væsentligste argumenter
   
   Den italienske regering har anfægtet afgørelsen vedtaget i tilknytning til samlingen i Rådet for Den Europæiske Union af 20. november 2017 — 14559/17 i rådssammensætningen Rådet for Almindelige Anliggender, offentliggjort ved en pressemeddelelse indeholdende referatet (Outcome of the Council Meeting (3579th Council meeting)), for så vidt som den udpeger Amsterdam som det nye hjemsted for Det Europæiske Lægemiddelagentur. Til støtte for sit søgsmål har den italienske regering fremsat et enkelt anbringende om magtfordrejning, som følge af manglende undersøgelse og urigtig gengivelse af de faktiske omstændigheder, idet den faktiske situation for hovedsædet i Amsterdam ikke stemmer overens med de oplysninger, der er fremlagt i forbindelse med tilbuddet.